tomron87/hebrew-wikipedia-sentences-corpus huggingface dataset:
אולם העדיפות שנתנו הגרמנים לשריון עבה יותר בטנקים שלהם הפכו את תותחי ה-76 מ"מ לכמעט חסרי תועלת, וזאת, יחד עם ההצלחה של ה-KV-1S הובילו לביטול הפרויקט של ה-KV-13.
KV-1A דגם 1940: דגם בעל תותח מסוג F-32 בקוטר דומה ובסיס תותח בתצורה שונה.
KV-1E: הוספה של רשתות מיגון לאורך הטנק (האות E מייצגת;ekranami: רשתות).
KV-1B דגם 1941: שיפור המיגון עם עיבוי הפלדה בעיקר בצריח ובקדמת הטנק, בדגמים מאוחרים יותר התותח שודרג לתותח Zis-5 בעל קוטר 76.2 מ"מ.
KV-1C: מיגון משופר בצריח, בעל מנוע משודרג ותותח 76.2 מ"מ.
KV-1K: טנק KV רגיל המצויד במשגרי קטיושה בצדדים.
KV-1S: דגם קל של הטנק, בעל עובי שריון קל יותר וצריח קטן יותר.
הדגם היה מהיר יותר במחיר המיגון הפחוּת.
KV-2: צויד בתותח הוביצר בקוטר 152 מ"מ שנועד לפרוץ ביצורים.
אופיין בזכות הצריח הענק ששקל כ-12 טון.
KV-3 (Obiekt 222): גרסה משוריינת יותר של ה-KV-1, עם מנוע 700 כוחות סוס ותותח 76 מ"מ F-32. השיפור המשמעותי ביותר היה בשינוי המערך בצריח.
KV-4 (Obiekt 224): תכנון לבניית טנק סופר כבד עם שריון בעובי 130 מ"מ שיצויד בתותח ה-107 מ"מ ZiS-6. לא עבר מעבר לשולחן השרטוטים.
גם הוא לא עבר מעבר לשולחן השרטוטים.
KV-7/KV-6: תכנון לשני תותחי סער על בסיס השלדה של ה-KV כלקח מההיתקלויות עם השטוג סימן 3 הגרמני.
הדגם הראשון צויד בתותח 76 מ"מ במרכז וצמד תותחי 45 מ"מ בצדדים.
הדגם השני צויד בצמד תותחי 76 מ"מ המורכבים זה לצד זה.
שני הדגמים לא נכנסו לייצור.
KV-8: טנק KV עם להביור שהותקן בצריח במקום התותח.
לצד הלהביור הורכב תותח 45 מ"מ שהוסווה כך שיראה כמו תותח 76 מ"מ.
דגם משופר נבנה על השלדה של ה-KV-1S ונקרא KV-8S.
לא עבר את שלבי הניסוי.
KV-12: תכנון לפיתוח משחית טנקים על השלדה של ה-KV בעל תותח הוביצר בקוטר 203 מ"מ.
לאחר מכן הציון KV-12 שימש לסדרה של טנקים למיסוך עשן.
KV-13: תוכנן להיות טנק אוניברסלי שישלב בין השריון של ה-KV והניידות של ה-T-34. מעולם לא נכנס לייצור.
KV-14: משחית טנקים על השלדה של ה-KV-1S המצויד בתותח 152 מ"מ.
נכנס לשירות תחת השם SU-152.
KV-85: דגם ביניים עד לסיום פיתוח ה-IS-2, דגם זה היה טנק KV-1S בעל צריח ה-IS-1 עם תותח 85 מ"מ מסוג D-5T.
(Obiekt 220): זה היה KV-1 עם שלדה מוארכת יותר, עם שריון עבה יותר, צריח גדול יותר, ומנוע יותר חזק.
צויד תותח ה-85 מ"מ F-30. לפחות דגם אבטיפוס אחד נבנה.
טבלת השוואה בין דגמי הטנקים הכבדים של הסובייטים במלחמת העולם השנייה:
בעת פלישת הצבא הנאצי לברית המועצות ב-22 ביוני 1941, כ-704 טנקי KV יוצרו, מתוכם רק 508 הונפקו ליחידות.
למרות שהטנק היה בעל עדיפות טכנולוגית על פני יריביו הגרמניים, לצבא האדום היו רק מעט צוותי שריון שהתאמנו על הטנק, מאחר שמרבית טנקי ה-KV נשלחו ליחידות רק בשלושת החודשים לפני פרוץ המלחמה.
בנוסף היה רק כעשירית מכמות הפגזים הנדרשת לתותחי ה-76 מ"מ, ולא היו פגזים חודרי שריון לתותח ה-152 מ"מ.
לכמה יחידות של KV-2, כמו דיוויזיית הטנקים ה-41 לא הייתה תחמושת כלל.
על אף הביצועים העלובים של הצבא האדום, טנקי ה-KV היוו הפתעה לכוחות הגרמניים שנתקלו בהם לראשונה.
חיילי הרגלים הגרמניים נדהמו לגלות כי הפגזים מתותחי הנ"ט בקוטר 37 מ"מ שלהם פשוט ניתזים על ה-KV, וכך גם צוותי השריון שנוכחו לדעת שתותחי ה-37 מ"מ, 50 מ"מ ו-75 מ"מ של הפאנצרים שלהם היו חסרי תועלת אפילו בטווח קרוב.
דוגמה אחת לנחיתות תותחי הטנקים הגרמנים הייתה בקרבות סביב טולה.
קבוצה של טנקים גרמניים הצליחה לבודד אחד מטנקי ה-KV שאיבד זחל; מנגנון הצידוד שלו נתקע, והצריח לא יכלו לנוע.
"הסתדרנו מאחוריו והתחלנו לירות", מסביר מפקד טנקים גרמני.
"ספרנו את הפגיעות בטנק הזה, אבל אף אחת מהן לא הצליחה לחדור מבעד לשריון.
אז ראיתי את צריח הטנק נע.
הנחתי שהם רוצים להיכנע והוריתי בקשר לאנשי להפסיק אש.
אז פתחו הרוסים את מכסה הצריח לגמרי והחלו יוצאים ממנו".
הצוות היה מבולבל, מזועזע וחירש, אך בריא ושלם.
"זה היה מדכא מאוד לגלות את נחיתותם של תותחי הטנקים שלנו".
ב-23 ביוני 1941 הצליחו אלמנטים מדיוויזיית הפאנצר ה-6 הגרמנית לבסס ראש גשר על נהר דוביסה שבליטא, ליד העיר רסין (Raseiniai).
הסובייטים שלחו KV-2 בודד (בליווי מספר חיילים) לצומת דרכים ברסין כדי לנתק את ראש הגשר משארית הדיוויזיה.
משהבינו הגרמנים כי ראש הגשר שלהם נותק, הם שלחו שיירה של 12 משאיות כדי לחבור אליהם, אולם אלו הושמדו במהרה על ידי ה-KV-2. בצהרי אותו היום הגיעה סוללה של תותחי נ"ט חדשים מדגם PAK 38 בקוטר 50 מ"מ מראש הגשר והתקרבה למרחק של 600 מטרים מה-KV.
הסוללה פתחה באש על הטנק המבודד, אך אף לא אחד מהפגזים הצליח לחדור, עד שלבסוף צוות ה-KV השיב באש והצליח לנטרל את הסוללה.
באותו זמן הגיע למקום תותח נ"מ 88 מ"מ נגרר ותפס מחסה מאחורי אחד המשאיות החרוכות.
בזמן שהצוות הגרמני הוריד את התותח מהגרר, הבחין בו ה-KV ופגע בו פגיעה ישירה ממרחק של 900 מטרים.
בלילה עשו הגרמנים ניסיון נוסף להשמיד את ה-KV, כשיחידת חיילים מחיל ההנדסה התגנבו בחסות החשכה אל הטנק והטמינו עליו צמד מטענים על השלדה ופוצצו אותם.
כשהתקרבו אל הטנק, גילו כי המטען רק שבר את הזחלים מבלי שתהיה לו כל השפעה על השריון.
אחד החיילים הניח מטען נוסף על הקנה, אך התוצאה הייתה זניחה.
למחרת בבוקר, פלוגה של טנקי פאנצר 35(t) התמקמה ביער ליד ה-KV ופתחה באש על הטנק במטרה להסיח את דעתו בשעה שתותח 88 מ"מ נוסף מובא לאזור.
משהתמקם, הצליח ה-'88' להשיג 6 פגיעות ישירות ב-KV.
צוותי הטנקים הגרמנים ירדו כדי לבחון את ה-KV, שאפילו לא עלה באש.
משהגיעו אליו, הבחינו כי רק שניים מתוך ששת הפגזים של ה-88 הצליחו לחדור את השריון.
משטיפסו הגרמנים על הטנק החל התותח לזוז לעברם, עד שלבסוף אחד החיילים השחיל רימון יד מבעד לחור שנוצר בצריח.
ה-KV הבודד הזה מילא תפקיד חשוב בעיכוב ההתקדמות של קבוצת פאנצרים 4 הגרמנית ללנינגרד ומנע את השמדתה של דיוויזיית הטנקים ה-2 הסובייטית.
טנקי ה-KV גם מילאו תפקיד חשוב בקרב הטנקים הענק בברודי שבאוקראינה (23–30 ביוני 1941).
אך בדומה לרסין, לא הייתה להם השפעה מכרעת על תוצאות הקרב בגלל אוזלת ידו של הצבא הסובייטי וכל שיכלו היה לעכב את הגרמנים ולגרום להם לשלם מחיר כבד על התקדמותם.
גנרל-מייג'ור מורגונוב, מפקד הכוחות המשוריינים באוקראינה כתב: "יש לציין במיוחד את העבודה הטובה של הקורפוסים הממוכנים ה-4, ה-8 וה-15, שהראו כי KV אחד שקול ל-10–14 טנקי אויב".
הגנרל קונסטנטין רוקוסובסקי, אחד המפקדים המוכשרים ביותר של הצבא הסובייטי בתקופת מלחמת העולם השנייה כתב בזכרונותיו: "טנקי ה-KV פשוט הדהימו את האויב.
הם עמדו בפני האש של כל סוגי התותחים שהיו לטנקים הגרמניים".
אבדות בקרב בקרב טנקי ה-KV נגרמו בדרך כלל על ידי תותחי ההוביצר 105 מ"מ או תותחי ה-88 מ"מ הגרמניים.
אולם למרות זאת ההשפעה של ה-KV על הקרבות בקיץ 1941 הייתה זניחה, זאת בזכות הטקטיקה העדיפה של הגרמניים, אימונים לקויים של צוותי השריון הסובייטים, בעיות מכניות רבות ומחסור בחלפים דלק ותחמושת.
בסופו של דבר יותר טנקי KV ננטשו על ידי צוותם בגלל תקלות מאשר שאבדו בקרב.
KWin הוא מנהל חלונות המיועד למערכת X11. הוא מהווה חלק אינטגרלי משולחן העבודה KDE, ויכול לשמש לסביבות עבודה נוספות.
כברירת מחדל מגיע מראה החלונות עם ערכת הנושא של Oxygen, אך יכול להשתנות לערכות נושא נוספות.
בנוסף ניתנת אפשרות להגדרות ניהול חלונות ברמת התנועה, אשר חלקן מקבילות למערכת קומפיז.
או קהוט היא פלטפורמה מקוונת ליצירת משחקי למידה, המאפשרת להכין חידוני טריוויה אינטראקטיביים אונליין באמצעות הדפדפן או האפליקציה.
החידונים מורכבים לרוב משאלות ברירה, והמשתתפים בוחרים תשובה דרך המחשב, הטאבלט או כל מכשיר אחר שמחובר לאינטרנט.
קהוט משמשת כלי לימודי במוסדות חינוך ובסביבות למידה נוספות.
הפלטפורמה הושקה בשנת 2013 בנורווגיה.
משחקים בה למעלה מ-50 מיליון משתמשים ב-180 מדינות.
בשלהי שנת 2019 חדלה קהוט להיות חינמית לחלוטין ועברה למודל Freemium, המחייב תשלום כדי לאפשר גישה ליותר מ-200 משתתפים באותו משחק.
בסביבת לימוד מוסדית משמש בדרך כלל ככלי להערכה מעצבת.
הוא מאפשר לעקוב אחר ההתקדמות הלימודית של התלמיד; הוא מאפשר לזהות נקודות חוזק ונקודות תורפה אצל התלמיד ולאתר תחומים בהם התלמיד זקוק לחיזוק ולהוראה פרטנית; הוא מאפשר הזדמנות ללמידה מאתגרת או משמש לשם סקירת ידע בנושא מסוים.
משתמשים מנוסים יותר משלבים את המשחק בתוכנית הלימודים כדי להציג נושאים חדשים, לבסס ידע חדש, כהכנה למבחן, לאתגור כיתות שונות מסביב לעולם, לסקור דעות, לאסוף רעיונות, לניהול דיון או לתגמל ולעורר תלמידים.
רוב משתמשי הם מורים ותלמידים מכיתה א' ועד לכיתה י"ב.
נעשים על ידי חברות הנעזרות במשחק ככלי להכשרת עובדים וכן בפעילות חינוכיות לא פורמליות בתנועות נוער או פעילות חברתית במסגרות לא רשמיות.
את המשחקים יוצרים על ידי שימוש בממשק "גרור ושחרר", המאפשר למורים ולמשתמשים אחרים (כולל תלמידים) לבנות חידון המורכב משאלות רב-ברירתיות על פי צורכיהם.
ליוצרי משחק ישנה אפשרות להעתיק משחק שנוצר על ידי משתמש אחר, מתוך מגוון של שלושה מיליון משחקים, ולהתאים אותו לכיתת הלימוד שלהם.
ישנם חידונים מוכנים לנושאים מסוימים.
מתוכנן ללמידה שיתופית, כאשר הלומדים מתאספים מול מסך מרכזי.
בכיתת לימוד סטנדרטית ניתן להשתמש בלוח חכם או במסכי מחשב, ובמרחבים נוספים אפשר לשחק באמצעות תוכנת "שיתוף מסכים" כמו סקייפ, Zoom ו-Google Hangouts.
לאחר יצירת משחק, מתקבל קוד ייחודי הנוצר באופן אקראי על ידי המערכת.
כאשר מבקרים באתר החברה מדפדפן במכשיר כלשהו, מתבקשים להכניס את מספר הקוד ולבחור בכינוי.
מכאן מועברים אל מסך ההמתנה ("הלובי").
כאשר כל שמות המשתתפים מופיעים על המסך המרכזי, המפעיל (בדרך כלל המורה) לוחץ על כפתור "התחלה" כדי להתחיל בחידון.
במהלך המשחק, השאלות מוקרנות על המסך המרכזי עם ארבע תשובות אפשריות (בגרסת הפרימיום של האפליקציה יש שישה), וכל תשובה מסומלת בצבע ובצורה ייחודיים.
במסך האישי של המשתתפים במשחק מופיעים לכל היותר ארבעה (או שישה) מלבנים בצבעים שונים שבתוכם צורות שונות, והמשתתפים נדרשים ללחוץ על המלבן המייצג את התשובה הנכונה לדעתם.
המשחק מתוכנן כך שהמשתתפים נדרשים להרים את ראשם מהמסך האישי לעיתים תכופות, וכך להיות באינטראקציה עם המורה וחברי הכיתה.
על כל תשובה נכונה מקבלים המשתתפים נקודות (בכל שאלה אפשר לצבור עד 2,000 אם מנהל המשחק מגדיר זאת.
בכל שאלה אפשר לקבל נקודות בהתאם לזמן שלקח למשתתף לענות על השאלה).
בסוף כל שאלה רואים המשתתפים במסך האישי את הניקוד שקיבלו לשאלה ואת דירוגם היחסי בכיתה.
שמותיהם של חמשת המשתתפים אשר זכו בניקוד הגבוה ביותר מוקרנים על המסך המרכזי בסיומה של כל שאלה, וזאת על מנת ליצור תחרות בקרב המשחקים.
יש שני סוגי שאלות: שאלות רב ברירה (עד ארבע תשובות אפשריות), ושאלות נכון או לא נכון (true or flash).
בגרסת הפרימיום יש יותר סוגי שאלות, ביניהם:
בשאלה זאת יש ארבע אפשרויות, ועל המשתתפים לסדר את התשובות לפי הסדר המתאים.
למשתתפים מוצגת שאלה, ועליהם לכתוב את התשובה, המשתתפים צריכים לכתוב את התשובה הנכונה בדיוק (ללא שגיאות כתיב).
בשאלה זאת למשתתפים מוצגת שאלה שהתשובה אליה היא מספר כלשהו (כגון "כמה ימים יש בחודש פברואר בשנה מעוברת") ועל המשתתפים לבחור את המספר הנכון מבין כל האופציות.
על מי שיוצר את החידון לכתוב מספר מקסימום ומספר מינימום והתשובה הנכונה היא ביניהם.
שאלה זאת היא שאלת רב ברירה, שבמקום תמונה או וידאו מופיע שמע של מילה כלשהי.
הממשק האינטרנטי של המשחק מאפשר תמיכה במספר דפדפנים ובמכשירים ניידים הכוללים אנדרואיד, IOS, windows phone וכל הדפדפנים העכשוויים.
ישנה גם אפליקציה המותאמת לאנדרואיד גרסה 4.0 ומעלה ובעתיד ייתכן ויהיו אפליקציות המותאמות לפלטפורמות נוספות.
הפדגוגיה המלווה את משחקי מבוססת על יצירת מרחב למידה בטוח המעודד מעגל למידה בין התלמיד למורה.
הפדגוגיה נשענת על מודלים התנהגותיים, משחקיים ולימודיים ויוצרת מעגל המעודד גם עצמאות וגם שיתוף פעולה במחקר וביצירה, ובמקביל מעצימה תלמידים לחלוק ולהציג את הידע החדש שרכשו בפני חבריהם לכיתה בדרך חברתית ומשעשעת.למידה משמעותית יותר מתרחשת כאשר הלומד מתייחס לא רק לתשובה הנכונה לשאלה אלא גם לתשובות השגויות הפוטנציאליות.
ככל שנעודד את הלומדים לפתרונות יצירתיים יותר, כך הם יגיעו להבנה עמוקה יותר של הנושאים הנלמדים.
במרחב הכיתתי, מעגל הלמידה בין התלמיד למורה מתרחש בדרך כלל באופן הבא:
המורה מציג את נושא הלימוד דרך משחק Kahoot המתוכנן כך שיעורר דיון, חשיבה ביקורתית ולמידה פעילה, ובנוסף, המורה משלים את הצגת הנושא בעזרת סרטונים או מצגות לימודיות.
לאחר למידת הנושא החדש, התלמידים משחקים ב-Kahoot המתוכנן להערכה מעצבת וזאת כדי להעריך ולשפר את הבנתם של התלמידים את הנושא.
המורה מעביר פעילויות נוספות לחיזוק הידע של התלמידים הכוללים דיונים וחידונים נוספים.
במקרים מסוימים ניתן לשחק בחידון שוב ושוב במצב הנקרא "Ghost Mode" כדי לחזק למידה על ידי חזרות.
כעת, המורה יבקש מהתלמידים ליצור בעצמם חידון הקשור לנושא או לנושאים קרובים.
התלמידים חוקרים את הנושא, מגבשים ידע, אוספים תכנים רלוונטיים, ואז יוצרים חידון בעצמם.
התלמידים כעת לוקחים את תפקיד המורה ומעבירים את החידון שיצרו לחבריהם לכיתה.
על סמך איכות התכנים והמבנה של החידון שיצרו התלמידים, ובאמצעות ההסברים שנתנו לחבריהם לכיתה, יכול המורה להעריך את ה
Kahoot פותח על ידי שלושת המייסדים Johan Brand, Jamie Brooker ו-Morten Versvik כפרויקט משותף בין הפלטפורמה האינטראקטיבית Mobitroll לבין האוניברסיטה הנורווגית לטכנולוגיה ולמדעים.
הפורמט לחידון המקורי מבוסס על מחקר של פרופסור Alf Inge Wang ועמיתיו מהאוניברסיטה הנורווגית לטכנולוגיה ולמדעים (NTNU).
הטכנולוגיה שפותחה לפלטפורמה עצמה צמחה ממחקר שבוצע על ידי Morten Versvik כחלק מלימודיו לתואר השני באוניברסיטה זו.
המידע על הפדגוגיה וחוויית המשתמש הגיע מעבודתם המשותפת של שניים מן המייסדים, Johan Brand ו-Jamie Brooker, בסוכנות הלונדונית "We Are Human" לעיצוב מבוסס-התנהגות.
Kahoot נמצא בבעלותם וממומן על ידי צוות המייסדים, ובנוסף, קיבל מענק מהמועצה הנורווגית למחקר.
על פי מחקר שערכו שני סטודנטים מהאוניברסיטה הנורווגית לטכנולוגיה ולמדעים, זמן ההשהיה בכניסה לאתר אינטרנטי משפיע מאוד על איכות החוויה של המשתמש.
במחקר בו השתתפו 21 נחקרים, נמצא כי כ־70% מהנשאלים דיווחו על תוצאות חיוביות ביחס לזמני ההשהיה בכניסה לאתר Kahoot!, בעוד שבין 10-20% דיווחו שהפלטפורמה צורכת זמן רב.
KW בקשת הוא על-ענק אדום שנמצא במרחק 7,800 שנות אור מכדור הארץ וממוקם בקבוצת הכוכבים קשת.
רדיוס הכוכב נע בין 1,009 ל-1,460 רדיוסי שמש, והוא אחד הכוכבים הגדולים הידועים לאנושות.
טמפרטורת מעטפת הכוכב היא 3,700 קלווין.
בהירות נראית הכוכב משתנה באופן סדיר למחצה בין דרגות בהירות 11 ו-13.2.
במחקר שבוצע בשנת 2004 הכוכב נכלל ברשימת כוכבי על-ענק אדום הכי גדולים והכי בהירים לצד V354 בקפאוס, KY בברבור ו- μ בקפאוס
KY בברבור (KY Cygni) הוא על-ענק אדום משתנה לא סדיר איטי הנמצא במרחק של 5,000 שנות אור מכדור הארץ בקבוצת הכוכבים ברבור, קרוב מאוד לכוכב γ בברבור ובסמוך לצביר הפתוח NGC 6913) M29), אך הוא אינו חלק מהצביר.
עם רדיוס מוערך של 1,420 רדיוסי שמש, KY בברבור הוא אחד הכוכבים הגדולים הידועים לאנושות ואחד הבוהקים שבהם עם עוצמת הארה הגדולה פי 138,000 - 270,000 מזו של השמש.
הכוכב קוטלג ככוכב משתנה ב-1930 ומאוחר יותר קיבל את שמו הנוכחי.
שיעור איבוד המסה של KY בברבור הוא אחד מאיבוד שיעורי המסה הגבוהים ביותר בשביל על-ענק אדום ולכן הוא תואר לפעמים בתור כוכב היפר-ענק אדום.
הטמפרטורה של הכוכב נעה בסביבות 3,500 קלווין והבהירות הנראית שלו נעה בין 10.60 - 11.74.
Ka-band או Ka band הוא תחום תדרים בספקטרום האלקטרומגנטי, המכסה את התדרים של 26.5–40 גיגה-הרץ, כלומר אורכי גל ממעט מעל סנטימטר אחד ועד לכ-7.5 מ"מ.
Ka הוא חלק מ-K-band השייך לתדרי גלי המיקרו של הספקטרום האלקטרומגנטי.
סמל זה מתייחס ל-"K-העליון": במילים אחרות, התדרים שישירות מעל K-band.
תדרי 30/20GHz משמשים לווייני תקשורת, בתדר 27.5 גיגה הרץ ו-31 גיגה הרץ , ומכ"מים ברזולוציה גבוהה לטווח קרוב, על מטוסים צבאיים.
כמה תדרים בתחום משמשים לאיכון מהירות רכב על ידי רשויות אכיפת החוק.
טלסקופ החלל קפלר משתמש בטווח תדרים זה כדי להוריד נתונים שנאספו על ידי טלסקופ החלל.
הכינוי Ka הוא ראשי התיבות של Kurz-above, הנובע מן המילה הגרמנית "קורץ", שמשמעה "קצר".
בתקשורת לוויינית, Ka מאפשר תקשורת ברוחב פס גבוה יותר.
הוא משמש את מערכת אינמרסט I-5. וישמש את סדרת הלוויינים הבאה Iridium Next ואת טלסקופ החלל ג'יימס ובּ.
Ka רגיש יותר לדעיכת גשם (Rain attenuation) מאשר Ku, אשר בתורו רגיש יותר מאשר C band.
(בעברית: קא-צ'ינג!) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, .
השיר יצא לאור ב-17 בפברואר 2003 באירופה, וב-10 במרץ 2003 בבריטניה כסינגל השלישי מתוך האלבום.
השיר לא יצא בארצות הברית ולכן לא הצליח להיכנס לאף מצעד שם.
בשל הצלחתו הרבה של השיר בעולם, מכירותיו עולות על למעלה מ-700,000 עותקים שנמכרו.
את השיר הוציאה טוויין בכמה גרסאות, ואף העלתה מספר גרסאות שונות של ווידאו קליפים.
הגרסאות המוכרות ביותר מכלל האלבום מוכרות בשם "Red Version".
השיר זכה להצלחה רבה בעיקר באירופה, שם נכנס למספר רב של עשיריות וחמישיות פותחות ובנוסף, הצליח להעפיל לצמרת המצעד הפורטוגזי.
עטיפתו של הסינגל מציגה את פניה של טוויין, ואותה דמות שמופיעה בעטיפה, מופיעה גם בגרסה הראשונה שיצאה לשיר.
שני הווידאו קליפים הנלווים שיצאו לשיר צולמו במקסיקו סיטי שבמקסיקו, ובמדריד שבספרד, בינואר 2003. בגרסה אחת של הקליפ ניתן לראות את טווין כשהיא רצה לעבר טלפון ביתה שמצלצל, ולאחר מכן מתחילה מסע בעיר מגוריה.
בין לבין ניתן לראות קטעים שבהם היא לבושה בשמלה אדומה, או נראית כזמרת רוק עם גיטרה ביד.
לבסוף, כשעברה טוויין מסע משונה בעיר שלה, היא רצה שוב לעבר הטלפון וכשאין מענה היא סוגרת אותו ומתחתיה מגיח נחש שמזנק עליה ובעצם סוגר את הקליפ.
הקליפ השני נקרא בשם - "Red Dress Version\גרסת השמלה האדומה", והוא כשמו מציג את טוויין לאורך כולו כשהיא לבושה בשמלה אדומה ויוקרתית.
כל הקליפ מציג את טוויין כשהיא שרה את השיר ורוקדת עם השמלה, תוך כדי שצלמים רבים מצלמים אותה ללא הרף.
הגרסאות השונות הועלו לערוץ ה-Vevo של טוויין באמצע שנת 2011.
השיר זכה להצלחה עולמית במצעדים, פרט לארצות הברית.
מקוםתאריםמכירותאוסטריה (IFPI Austria)זהב15,000בריטניה (BPI)71,264גרמניה (BVMI)זהב150,000
KSU Gazal-1 הוא רכב מהודר, מסוג Sport utility vehicle, אשר תוכנן ונבנה בערב הסעודית על ידי סטודנטים מאוניברסיטת המלך סעוד והיה תוכנן לייוצר בעזרת צוות טכני מחברת הרכב האוסטרית, גראץ Magna Steyr (שם מלא: "Magna Steyr AG & Co KG") מיוני 2010.
דגם ה"KSU Gazal-1" התבסס על דגם מרצדס-בנץ G-קלאס של יצרן הרכב הגרמני מרצדס בנץ.
פרויקט ייצור הרכב "KSU Gazal-1" יצא לדרך, בברכתו של עבדאללה, מלך ערב הסעודית.
דגם "KSU Gazal-1" הוצג לראשונה בתערוכת המכוניות הבינלאומית בז'נבה בשנת 2010
דגם ה-"KSU Gazal-1" היא המכונית הערבית הרביעית מתוצרת בית, לאחר דגמי הרמססים המצריים, שיוצרו על ידי נסר (יצרן רכב מצרי), לרקי שיוצר במרוקו, (על ידי "לראקי", דגם: לראקי פולגורה, דגם: לראקי בוראק ודגם: לראקי אפיטומה) והדגם הלובי אל-ג'מהירי ("Saroukh el-Jamahiriya")
קפאין היא תוכנת נגן מדיה המיועדת למערכות הפעלה דמויות יוניקס.
התוכנה מבוססת קוד פתוח, נכתבה בשפת ++C, פותחה על ידי צוות הפיתוח של קפאין (Kaffeine Team) בשנת 2003.
בנוסף, קפאין מותאמת באופן מלא לסביבת שולחן עבודה מסוג KDE.
בעזרת רכיב libvlc, התוכנה תומכת בפורמטי קול ווידאו רבים:
קובצי קול ווידאו (CD / DVD)
סופר וידאו (VCD / SVCD)
דחיסה וקידוד של וידאו (MPEG-1 / MPEG-2 / MPEG-4)
צוות הפיתוח שחרר 16 גרסאות אל השוק, להלן 5 הגרסאות האחרונות:
KVS היא מכונית מיקרו מתוצרת SA KVS, אשר יוצרה בין השנים 1973–1984 בצרפת, ומכילה עד 2 נוסעים וכוללת 2 דלתות.
עד שנת 1975 הדגם היה קרוי "KV", אבל כאשר מונה Joseph Spalek כמנכ"ל החדש של המפעל הוא שינה את שם הדגם ל-"KVS".
אב הטיפוס הוצג במאי 1969, לאחר שיוצר על ידי חברת ליון-שאסיו (Lyon-Chassieu).
הייצור הסדיר החל בשנת 1973, ובמפעל פעלו 15 עובדים שייצרו כ-150 יחידות בשנה.
בסך הכול יוצרו כ-2,000 יחידות.
K Bye for Now (SWT Live) הוא אלבום ההופעה הראשון של הזמרת-יוצרת האמריקאית אריאנה גרנדה.
אלבום ההופעה יצא לאור ב-23 בדצמבר 2019, על ידי חברת התקליטים ריפבליק רקורדס.
באלבום עצמו התארחו אומנים כמו: ניקי מינאז', ביג שון וצ'יילדיש גמבינו.
גרנדה יצאה לסיבוב הופעות עולמי הנקרא "Sweetener World Tour", בתחילת מרץ 2019, על מנת לקדם את אלבומיה האחרונים Thank U, Next ו-Sweetener.
ב-17 באוקטובר 2019, גרנדה צייצה בחשבון הטוויטר והעלתה תמונה של עריכת קובצי הקול במחשב הנייד שלה וכתבה "עומדת להתחיל לדחוס ולבחור את המודעות / רגעי הביצוע האהובים עלי בטיסה זו ...
למקרה שתרצה יום אחד אלבום חי".
במהלך חודש בנובמבר 2019, המשיכה גרנדה לחשוף תמונות מתוך האלבום על ידי שיתוף תמונות נוספות בעמוד האינסטגרם שלה, כאשר השמיעה קובצי שמע שנקראו על שם ערים שונות בהן הופיעה.
ב-1 בדצמבר, גרנדה שיתפה עדכון על הפקת האלבום.
ב-10 בדצמבר, גרנדה הגיבה בחיוב לאוהד ששאל אם אלבום חי יגיע לפני סוף השנה.
ב-11 בדצמבר, האלבום הועלה לצורך שמירה מוקדמת בספוטיפיי ובו גם חשפה את רשימת הרצועות באינסטגרם שלה.
ב-22 בדצמבר, גרנדה חשפה ששמו של האלבום K Bye for Now (SWT Live), וציינה שיעלה באותו הלילה לרשתות החברתיות בתום סיום המופע האחרון שלה מתוך סבב ההופעות שלה "Sweetener World Tour", שהתקיים באינגלווד שבקליפורניה, באותו היום.
מדינהתאריך יציאהפורמטחברת תקליטיםמקורעולם23 בדצמבר 2019הורדה דיגיטלית • סטרימינגריפבליק רקורדסארצות הברית12 ביוני 2021תקליטור • תקליטיפן14 ביולי 2021תקליטוריוניברסל מיוזיק גרופ
KaiOS היא מערכת הפעלה לטלפונים סלולריים מבוססת לינוקס ועל אחד ממיזמי ההמשך של Firefox OS הקרוי Boot to Gecko OS.
מערכת ההפעלה, המבוססת על יישומי רשת, מיועדת לטלפונים סלולריים ללא מסך מגע.
מערכת ההפעלה משתמשת ביישומי רשת מבוססים HTML5. בחנות האפליקציות שלה, נכון למרץ 2020, מוצעים 456 יישומים, ביניהם WhatsApp, פייסבוק ויישומים בסיסיים של גוגל דוגמת יוטיוב, גוגל מפות ו־Google Assistant – הסייעת הקולית של גוגל.
מערכת ההפעלה גם תומכת בטכנולוגיות תקשורת נתונים כגון Wi-Fi, NFC ו-4G/LTE.
מערכת ההפעלה יועדה עבור טלפונים סלולריים ישנים יותר וללא מסך מגע, והודות לעובדה שהיא מתבססת על יישומי רשת, היא יכולה לפעול על מכשירים אלו, ולפעול אפילו עם מפרט נמוך במיוחד- החל מ-256MB של RAM בלבד.
לפי אתר מערכת ההפעלה ישנם 56 מכשירים שניתן להריץ אותה עליהם.
באמצע 2019 נחשבה למערכת ההפעלה השנייה הכי פופולרית בהודו.
כמו כן, היא רשמה הצלחה גם במדינות מתפתחות נוספות, דוגמת אינדונזיה, רואנדה וניגריה.
Kadokawa Shoten (ביפנית: 角川書店) היא הוצאה לאור יפנית שמשנת 2013 פועלת כחטיבה של Kadokawa Corporation.
החברה הוקמה ב-10 בנובמבר 1945 על ידי גנושי קאדוקווה.
הספר הראשון של החברה יצאה לאור בשנת 1949. בשנת 1954 החברה הונפקה בבורסה לניירות ערך.
בשנת 1975 שלטה בחברה הועברה לבנו של המייסד.
תחילה החברה עסקה בספרים בלבד.
עם הזמן היא התרחבה לתחום של מאנגה, מולטימדיה, משחקי מחשב וסרטים.
בתחום אנימה החברה הוציאה קוד גיאס, יומן העתיד ונאון ג'נסיס אוונגליון.
בין הסרטים שהופקו על ידי החברה ניתן לציין רינגו.
כמו כן החברה הוציאה ספר אחר שעל בסיסה בהמשך יצאה סדרת אנימה וסרט.
החל משנת 2007 החברה מעניקה פרס ספרותי בתחום ספרות לנוער.
האוניברסיטה הקתולית בלוון (בהולנדית: Katholieke Universiteit Leuven; בקיצור: KU Leuven) היא אוניברסיטת מחקר עצמאית, הממוקמת בלוון שבבלגיה, אשר נוסדה בשנת 1425. נכון לשנת 2023, למדו באוניברסיטה כ־63,774 סטודנטים, מתוכם 15,179 (23.8%) סטודנטים בין־לאומיים המגיעים מ־150 מדינות.
שפת ההוראה העיקרית במוסד היא הולנדית, אם כי מספר תוכניות נלמדות באנגלית, במיוחד בתארים מתקדמים.
היא האוניברסיטה הגדולה ביותר בבלגיה ובארצות השפלה ונחשבת לאחת מן הטובות באירופה ומדורגת באופן עקבי כאחת מ־100 האוניברסיטאות הטובות בעולם.
הקמפוס הראשי של האוניברסיטה נמצא בלוון שבו פקולטות, בתי ספר, ספריות, מכוני מחקר, מעונות סטודנטים, בית החולים האוניברסיטאי ומתקנים נוספים שמפוזרים ברחבי העיר עצמה, אך ישנם קמפוסי לווין גם בערים ברוז', דה נייר, גנט, בריסל, אנטוורפן וג'ייל.
האוניברסיטה חברה (מייסדת) במספר רשתות מוסדיות ובין־לאומיות, ובהם ועידת בתי הספר האירופיים לחינוך ומחקר הנדסי מתקדם (CESAER), אוניברסיטאס 21 (U21), קבוצת קוימברה (GC), הליגה האירופית לאוניברסיטאות מחקר (LERU), אירופאום, איגוד האוניברסיטאות האירופאיות (EUA), האוניברסיטה הבין־לאומית בוונציה (VIU), הפדרציה הבין־לאומית של האוניברסיטאות הקתוליות (IFCU), קונסורציום מדיניות טרנס־אטלנטית (TPC) ֹֹ וב־Una Europa.
בנוסף האוניברסיטה מקיימת שיתוף פעולה עם ארגוני מחקר וטכנולוגיה אסטרטגיים פלמיים ומקיימת שיתופי פעולה מחקריים בין־לאומיים.
האוניברסיטה מציעה 49 תוכניות לתואר ראשון, 137 תוכניות לתואר שני ו־43 תוכניות מתקדמות לתואר שני בחמש עשרה הפקולטות המרכיבות אותה.
אוניברסיטת לוון נחשבת לאוניברסיטה הקתולית העתיקה בעולם, אך למרות שמה האוניברסיטה פועלת בנפרד מן הכנסייה הקתולית.
כמה מבוגרי האוניברסיטה הידועים הם: עבד אל-קדיר ח'אן, וינסנט ריימן, סימון מיניולה והרמן ואן רומפיי.
המוסדות האקדמיים המוקדמים החלו לפעול באזור כבר בשנת 1425, אך הם נסגרו בשנים שלאחר המהפכה הצרפתית.
האקדמיה נפתחה שנית בשנת 1834. בשנת 1970 הוחלט על פיצול באוניברסיטה לאור המתיחות החברתית במדינה.
האוניברסיטה מאורגנת בשלוש קבוצות, שלכל אחת פקולטות, מחלקות ובתי ספר משלה המציעים תוכניות עד לרמת דוקטורט.
דירוג QS לאוניברסיטאות – מיקום 61 (2024)
Kaggle היא חברה שמתפעלת קהילה מקוונת של מדעני נתונים ומתרגלי למידת מכונה.
Kaggle מאפשר למשתמשים למצוא ולפרסם מערכי נתונים, לחקור ולבנות מודלים בסביבת מדעי נתונים מבוססי אינטרנט, לעבוד עם מדעני נתונים ומהנדסי למידת מכונה אחרים, ולהיכנס לתחרויות כדי לפתור אתגרי מדעי הנתונים.
Kaggle החלה את דרכה בשנת 2010 על ידי הצעת תחרויות למידת מכונה וכעת היא מציעה גם פלטפורמת מאגרי נתונים ציבורית, שולחן עבודה מבוסס ענן למדעי נתונים וחינוך לבינה מלאכותית.
אנשי המפתח שלה היו אנתוני גולדבלום וג'רמי הווארד.
ניקולס גרואן היה יו"ר המייסד שהחליף אותו מקס לבצ'ין.
הון עצמי גויס ב-2011 שהעמיד את שוויה על 25 מיליון דולר.
ב-8 במרץ 2017, גוגל הודיעה שהיא רוכשת את Kaggle.
ביוני 2017 הודיעה Kaggle שהיא עברה 1 מיליון משתמשים רשומים, או Kagglers, ונכון לשנת 2021 יש לה למעלה מ-8 מיליון משתמשים רשומים.
הקהילה משתרעת על פני 194 מדינות.
זוהי קהילה מגוונת, החל מאלו שרק התחילו את דרכם ועד החוקרים מהידועים בעולם.
תחרויות Kaggle מושכות באופן קבוע למעלה מאלף קבוצות ויחידים.
לקהילה של Kaggle יש אלפי מערכי נתונים ציבוריים וקטעי קוד (הנקראים "גרעינים" או kernels ב-Kaggle).
רבים מהחוקרים הללו מפרסמים מאמרים בכתבי עת שנבדקו בסקרי עמיתים בהתבסס על ביצועיהם בתחרויות Kaggle.
עד מרץ 2017, קרן Two Sigma Investments ניהלה תחרות על Kaggle לקוד אלגוריתם מסחר.
תחרויות למידת מכונה: זה היה המוצר הראשון של Kaggle.
חברות מפרסמות בעיות ולומדי מכונה מתחרים על בניית האלגוריתם הטוב ביותר, בדרך כלל עם פרסים כספיים.
Kaggle Kernels: שולחן עבודה מבוסס ענן למדעי נתונים ולמידת מכונה.
מאפשר למדעני נתונים לשתף קוד וניתוח ב-Python, R ו-R Markdown.
למעלה מ-150K "גרעינים" (קטעי קוד) שותפו ב-Kaggle המכסים הכל, מניתוח סנטימנטים ועד זיהוי אובייקטים.
פלטפורמת מערכי נתונים ציבוריים: חברי הקהילה חולקים מערכי נתונים זה עם זה.
יש מערכי נתונים על כל דבר, מצילומי רנטגן של עצמות ועד לתוצאות מקרבות אגרוף.
Kaggle Learn: פלטפורמה לחינוך בינה מלאכותית ב"נתחים" ניתנים לניהול.
מארח התחרות מכין את הנתונים ותיאור הבעיה.
המשתתפים מתנסים בטכניקות שונות ומתחרים זה בזה כדי לייצר את הדגמים הטובים ביותר.
העבודה משותפת בפומבי דרך Kaggle Kernels כדי להשיג רף טוב יותר וכדי לעורר רעיונות חדשים.
ניתן לבצע הגשות דרך Kaggle Kernels, באמצעות העלאה ידנית או באמצעות ה-Kaggle API .
עבור רוב התחרויות, ההגשות מקבלות ניקוד מיידי (בהתבסס על דיוק הניבוי שלהן ביחס לקובץ פתרונות נסתר) ומסוכמים בלוח הישגים חי.
לאחר חלוף המועד האחרון, מנחה התחרות משלם את כספי הפרס בתמורה ל"רישיון עולמי, תמידי, בלתי הפיך וללא תמלוגים [...] לשימוש ברשומה הזוכה", כלומר האלגוריתם, התוכנה והקניין הרוחני הקשור שפותחו, שהוא "לא בלעדי אלא אם צוין אחרת".
לצד התחרויות הציבוריות שלה, Kaggle מציעה גם תחרויות פרטיות המוגבלות למשתתפים המובילים ש Kaggle.
וכן מציעה כלי חינמי למורים למדעי הנתונים להפעיל תחרויות למידת מכונה אקדמיות, Kaggle In Class .
בנוסף, Kaggle גם מארחת תחרויות גיוס שבהן מתחרים מדעני נתונים על הזדמנות להתראיין בחברות מובילות בתחום מדעי הנתונים כמו פייסבוק, Winton Capital ווולמארט.
Kaggle ריצה מאות תחרויות למידת מכונה מאז הקמת החברה.
התחרויות נעו בין שיפור זיהוי מחוות עבור Microsoft Kinect ליצירת בינה מלאכותית של כדורגל עבור מנצ'סטר סיטי ועד לשיפור החיפוש אחר בוזון היגס ב- CERN.
תחרויות הובילו לפרויקטים מוצלחים רבים, כולל קידום הטכנולוגיה המתקדמת בחקר ה-HIV, דירוגי שחמט וחיזוי תנועה.
במיוחד נודעים ג'פרי הינטון וג'ורג' דאל שהשתמשו ברשתות עצביות עמוקות כדי לזכות בתחרות בהנחיית Merck.
ולאד מני (אחד מתלמידיו של הינטון) השתמש ברשתות עצביות עמוקות כדי לזכות בתחרות בהנחיית אדזונה.
זה עזר להראות את הכוח של רשתות עצביות עמוקות והביא לכך שהטכניקה נלקחה על ידי אחרים בקהילת Kaggle.
טיאנקי צ'ן מאוניברסיטת וושינגטון השתמשה גם ב-Kaggle כדי להראות את הכוח של XGBoost, שמאז השתלטה על היער האקראי כאחת השיטות העיקריות שבהן השתמשו כדי לזכות בתחרויות Kaggle.
כמה מאמרים אקדמיים פורסמו על בסיס ממצאים שנעשו בתחרויות Kaggle.
מפתח לכך הוא ההשפעה של ה-Leaderboard בשידור חי, המעודד את המשתתפים להמשיך לחדש מעבר לשיטות העבודה הטובות ביותר הקיימות.
השיטות הזוכות נכתבות לעיתים קרובות בבלוג Kaggle, Kaggle Winner's Blog .
(בקיצור: K3G) הוא סרט דרמה הודי משנת 2001 בבימויו והפקתו של קארן ג'והאר.
הסרט, בכיכובם של אמיטאב באצ'אן, שאה-רוח' ח'אן, קאג'ול, קארינה קאפור ח'אן, ריטיק רושאן וג'איה באצ'אן, הוא אחד מהסרטים המצליחים ביותר בקולנוע ההודי.
הסרט עוסק במשפחה הודית עשירה והמאבקים האישיים של חברי המשפחה סביב אהבה, מסורת וזהות.
הסרט מספר את סיפורם של משפחת ראיצ'אנד, משפחה עשירה ומכובדת בהודו.
יאש ראיצ'אנד (אמיטאב באצ'אן) ואשתו ננדיני (ג'איה באצ'אן) גידלו את שני בניהם, רהול (שאהרוח' ח'אן) ורוהאן (ריטיק רושאן), ברוח המסורת והערכים המשפחתיים.
כאשר רהול מתאהב באנג'אלי (קאג'ול), אישה ממעמד נמוך יותר, הוא מתנגש עם רצונותיו של אביו, יאש, שמצפה ממנו להינשא לאישה ממעמד שווה.
המתח בין האהבה למסורת מביא לניתוק בין רהול למשפחתו, ורהול עוזב את הודו ועובר לאנגליה עם אנג'אלי.
רוהאן, אחיו הצעיר, שמבין את כאבו של אחיו הגדול, יוצא למסע לאיחוד המשפחה ולהשבת האח האובד.
שאה-רוח' ח'אן בתפקיד רהול ראיצ'אנד - הבן המאומץ של משפחת ראיצ'אנד, שנקרע בין אהבתו לאנג'אלי לבין כיבוד רצון אביו.
קאג'ול בתפקיד אנג'אלי שארמה - אישה פשוטה ממעמד נמוך, אהובתו של רהול, שלמרות כל הקשיים וההתנגדות מתחתנת איתו ונלחמת על אהבתם.
אמיטאב באצ'אן בתפקיד יאש ראיצ'אנד - אב המשפחה הקשוח והמסורתי, שמאמין בערכים משפחתיים ובשימור המעמד החברתי.
ג'איה באצ'אן בתפקיד ננדיני ראיצ'אנד - אם המשפחה שאוהבת את ילדיה בלב שלם ומנסה לשמור על האיזון במשפחה גם כאשר היא מתפרקת.
ריטיק רושאן בתפקיד רוהאן ראיצ'אנד - הבן הצעיר, שמחליט לצאת למסע לאיחוד המשפחה ולהשיב את אחיו הביתה.
קארינה קאפור ח'אן בתפקיד פוג'ה שארמה - אחותה הצעירה של אנג'אלי, שגדלה להיות דמות מרכזית בחייו של רוהאן.
הסרט "Kabhi Khushi Kabhie Gham..." זכה להצלחה מסחרית גדולה והתקבל בחום הן בהודו והן בקהילות ההודיות ברחבי העולם.
המבקרים שיבחו את הפקת הענק, את הסיפור הרגשני ואת המשחק של צוות השחקנים המוביל, במיוחד את שאהרוח' ח'אן וקאג'ול.
הסרט נחשב עד היום לאחד מהסרטים האהובים ביותר בתעשיית הקולנוע ההודית.
באתר Rotten Tomatoes הסרט קיבל ציון של 100% מהמבקרים המבוססים והיה להצלחה גדולה גם בפלטפורמות אחרות.
KaTeX היא ספריית JavaScript אשר מטרתה להציג נוטציה מתמטית באתרי אינטרנט.
הקוד נכתב על ידי אקדמיית קהאן והיה אחד מ-5 הפרויקטים הפופולריים יותר ב־GitHub בשנת 2014.
מהירות - KaTeX מרנדרת את המתמטיקה סינכרונית להעלאת הדף.
איכות - הספרייה מבססת את עצמה על TeX
רינדור בצד שרת - יש אפשרות למשתמש לבצע את הרנדרינג באמצעות Node.js ולשלוח את הביטויים כ-HTML
יש לציין, לעומת זאת, ש־KaTeX מימשה כמות קטנה יותר של סימבוליים מ־Mathjax, האלטרנטיבה הידועה שלה.
Karma and Effect (קארמה ואפקט) הוא אלבומה הרביעי של הלהקה הדרום אפריקנית סית'ר, ששוחרר ב-24 במאי 2005 תחת חברת התקליטים Wind-up Records.
Kasabian הוא אלבום הבכורה של להקת רוק האלטרנטיבי קסביאן.
יצא בספטמבר 2004. מהאלבום יצאו ארבעה סינגלים ועלה למקום הרביעי במצעד האלבומים הבריטי.
עטיפת האלבום הייתה בצבעים שונים באזורים גאוגרפים שונים.
הגרסה הבריטית היא שחור ולבן, הגרסה הבריטית המיובאת היא שחור ואדום, והגרסה האמריקאית היא שחור וכחול.
הגרסה היפנית היא בכסף (מתכתי) ולבן.
הערה: השיר "U Boat" מכיל בתוכו שיר מוחבא.
הערה: "Ovary Stripe" ו "Orange", "Pinch Roller" לא נכללו בהוצאה האמריקאית המקורית אך מאוחר יותר הוכנסו בהוצאה השנייה בשנת 2005.
טום מייהן – שירה (חוץ מבשירים "Test Transmission" ו "U-Boat")
סרג'יו פיזורנו – גיטרה, קולות רקע, סינטיסייזר, שירה בשירים "Test Transmission" "U-Boat",, פסנתר בשיר "Ovary Stripe".
דניאל ראלף מרטין – תופים (בשירים "Lost Souls Forever" ו "Cutt Off")
KaraFun היא תוכנת נגן ועורך שירי קריוקי חופשי להורדה מבית היוצר של Recisio.
התוכנה מאפשרת לארגן, להשמיע, ולערוך קובצי קריוקי בפורמטים רבים במערכות ההפעלה מסוג Windows.
התוכנה תומכת בקובצי קריוקי בפורמטים – MP3+G, LRC, KAR, KOK, CD+G ו-KFN.
כמו כן התוכנה מסוגלת לקרוא את קובצי אודיו MP3, Ogg ו-MIDI.
כמו כן, התוכנה מכילה גם עורך שבאמצעותו המשתמשים מסוגלים ליצור קובצי קריוקי מסוג KFN על בסיס קובצי אודיו שברשותם בפורמטים MP3, Ogg, Kar, ו-MIDI.
בנוסף לכך התוכנה מסוגלת גם לייצא את שירי הקריוקי לקובץ וידאו מסוג AVI על מנת לנגן אותו במכשירי DVD שאינם תומכים בפורמטים הסטנדרטיים של שירי קריוקי.
התוכנה מאפשרת למשתמשים בה לשלוט בזמן אמת במהירות השיר, הסולם שלו, ווליום המיקרופון, ועוד.
Kansas הוא אלבום הבכורה של להקת הרוק המתקדם האמריקאית, קנזס, האלבום יצא לאור בשנת 1974. האלבום יצא מחדש בגרסת מחודשת (רימסטר) על תקליטור בשנת 2004.
אלבום הבכורה של קנזס הורכב מהמיזוג של שני מחנות מוזיקה שבאו מטופיקה: קרי ליווגרן מהרכב לשעבר של קנזס, ווויט קלובר אשר ניגן בעיקר בלוז.
ההרכב החדש של הלהקה נחתם עם חברת התקליטים Kirshner בשנת 1973 וטיילו בניו יורק כדי להקליט את האלבום.
החומר לאלבום, נכתב בעיקר על ידי הקלידן וסולן של הלהקה, סטיב וולש שילב את המוזיקה של שני ההרכבים.
שיריו של ליווגרן היו ארוכים ומורכבים יותר מאלו של וולש מילותיו של ליווגרן כללו מילים מיסטיות והשפעות של דתות במזרח.
"Journey from Mariabronn" הושפע מהנובלה של הרמן הסה נרקיס וגולדמונד, אך "Belexes" ו-"Aperçu" הושפעו מצלילו של המלחין ג'אקומו פוצ'יני ביצירתו טורנדוט.
האלבום קודם על ידי הוצאה של סינגל בשם "Kansas is Koming." הסינגל נשלח לרדיו ובכך קידם את האלבום.
הסינגל כלל את השירים "Can I Tell You" ו-"Lonely Wind." שני השירים נכשלו ולא הגיעו למצעדים.
למרות זאת בשנת 1979, גרסת ההופעה של "Lonely Wind" מאלבום ההופעה הכפול של הלהקה, Two for the Show הגיעה ל-100 הגדולים.
עטיפת האלבום היא ציור אשר מתאר את ביטול העבדות בארצות הברית מהציור Tragic Prelude אשר צויר על ידי יליד קנזס, ג'ון סטיוארט קארי.
הציור המקורי נמצא בחומה בבניין המדינה של קנזס שבטופיקה.
תמונת העטיפה של האלבום היא דהויה וקשה ומראה לפחות ממחצית הציור.
מבקר אתר המוזיקה, "Allmusic" טען כי האלבום הוא שילוב של רוק מתקדם ובוגי רוק.
זה מה שהופך את הלהקה לפחות מעניינת מאשר להקות רוק מתקדם אחרות.
הוא מוסיף: "יש באלבום הרבה סולמות וארפג'ו, גאלופים, נגינת עוגב דרמטית, ובלדות מפוארות שאין משמעות וכיוון לשום מקום".
דייב הופ – גיטרת בס, שירה מלווה
קרי ליווגרן – גיטרות, פסנתר, עוגב, סינתיסייזר, שירה מובילה ומלווה
רובי סטיינהארדט – כינור, שירה מובילה ומלווה
סטיב וולש – פסנתר, עוגב, תופי קונגה, שירה מובילה ומלווה
ריצ'רד ויליאמס – גיטרות חשמליות וגיטרות אקוסטיות
Kashmir הוא שיר בסגנון רוק כבד של להקת הרוק הבריטית לד זפלין שיצא בשנת 1975 ונכלל באלבום הכפול "Physical Graffiti".
זהו אחד משיריה הנודעים ביותר של הלהקה.
השיר שאורכו מעל שמונה דקות נחשב בדרך כלל על ידי עורכי הרדיו כארוך מדי, אך מאחר שהעורכים התנסו בעבר בהצלחה אדירה עם שיר אחר של הלהקה, "Stairway to Heaven", שאורכו דומה, לא הססו הפעם להשמיע את "Kashmir".
הרצועה כוללת דפוסים מוזיקליים ייחודיים והשפעות מהמזרח, בה משתתפים כלים רבים אשר אינם אופייניים ללהקה, כגון: כינורות, כלי נשיפה וכלי מיתר.
זהו אחד מהשירים היחידים של הלהקה שבו השתתפו גם נגנים חיצוניים.
שמו הראשוני של השיר היה בתחילה "Driving to Kashmir" שמאוחר יותר קוצר.
מילות השיר נכתבו מיד לאחר סיבוב ההופעות של הלהקה בארצות הברית, בעת שחברי הלהקה היו בדרכם מגולימין בדרום מרוקו, לטנטאן שבדרום-מערב מרוקו, ומכאן ההשפעות המזרחיות שבשיר.
פלאנט אמר בהקשר להשפעות שבשיר: "ההשראה של השיר נוצרה כתוצאה מהדרך הארוכה שנסענו ונראתה כי היא איננה עומדת להסתיים...
זו הייתה דרך ייחודית, במסלול שחוצה את המדבר...
השמש קפחה על פנינו..." מכאן גם המילים הפותחות את השיר: "Oh, let the sun beat down upon my face".
פלאנט גם ציין כי השיר הוא "אהוב עליו במיוחד".
השיר מנוגן כמעט בכל הופעה של הלהקה, ונכלל באופן קבוע באלבומי האוסף וסרטי ההופעה שלה.
פלאנט גם נוהג להפגין אלתורים רבים בעת ביצוע השיר על הבמה.
מאז פרסומו, השיר זכה לתשבחות רבות מכל עבר.
השיר נחשב הן בקרב חברי הלהקה והן בקרב המעריצים והמבקרים כאחת מפסגות היצירה הגדולות ביותר של הלהקה והישג מוזיקלי נדיר.
ג'ון פול ג'ונס קבע כי השיר מציג את כל האלמנטים שקיימים בלהקה.
פלאנט אמר שהשיר הוא אחד האהובים עליו ביותר משום שחבויים בו "כל האנרגיה והכוח שמהם עשוי לד זפלין".
פייג' אף הוא קבע שהשיר הוא "בהחלט אחת מהיצירות הטובות של הלהקה".
מבקר המוזיקה דייב לואיס, שנחשב כ"מומחה" ל"לד זפלין", אמר:
לואיס אף הוסיף כי "השיר משקף את הכימיה המיוחדת שהייתה לחברי הלהקה ביניהם".
השיר מופיע בדירוגים של מגזיני מוזיקה רבים:
ג'ון פול ג'ונס - גיטרה בס, מלוטרון
במשך השנים זכה "קשמיר" לגרסאות כיסוי רבות על ידי אמנים מפורסמים, ביניהם: רוג'ר דלטרי, אנה וילסון, ג'ת'רו טאל, עפרה חזה, דייוויד גארט, אלטר ברידג', ואף על ידי התזמורת הפילהרמונית של לונדון, ועוד רבים.
עד היום השיר פופולרי ביותר בקרב נגנים ובתוכניות שונות, ואף היה מטרה לתביעות משפטיות רבות בעקבות שימושים לא חוקיים בשיר, תביעות שבהן זכו חברי הלהקה.
Kajto ("קאייטו") היא להקה מאזור פריסלנד שבהולנד, הידועה בשירתה בסגנון מוזיקה עממית באספרנטו.
הלהקה מוכרת וידועה מאוד בקרב קהילת דוברי השפה, ושיריה הם שירים מקוריים ושירים מולחנים של משוררים אספרנטיסטים.
שם הלהקה, שפירושו "עפיפון" באספרנטו, אומץ משם הלהקה "Kat yn 't Seil" ב-1988, לאחר שחלק מחברי הלהקה הקימו את הלהקה החדשה Kajto, שמבצעת שירים רק באספרנטו.
הלהקה מופיעה בכנסים ובמפגשים של דוברי אספרנטו, כגון כנס האספרנטו העולמי, והוציאה שישה אלבומי מוזיקה של שיריהם.
הלהקה כללה בתחילה ארבעה חברים:
נאנה קלמה (שירה, גיטרה, כינור, מפוחית פה, מנדולינה), מלחין את השירים וכותב את השירים המקוריים.
אנקי ואן דר מר (שירה, גיטרה, בנג'ו)
כיום (2021) הלהקה כבר לא מופיעה כרביעייה.
נאנה קלמה ואנקי ואן דר מר מופיעים כצמד תחת שם הלהקה, Kajto.
Kaleidoscope (בעברית: קָלֵידוֹסקוֹפּ) הוא מיני-אלבום רוק אלטרנטיבי של להקת הרוק הבריטית קולדפליי.
האלבום כולל 5 שירים שמהווים קטע נלווה לשני אלבומיהם הקודמים של הלהקה, Ghost Stories ו-A Head Full of Dreams.
זהו המיני-אלבום העשירי של הלהקה, והוא יצא לאור בחברת התקליטים "פרלופון" בהפקתו של ריק סימפסון.
שירי האלבום הוקלטו בין השנים 2014 ל-2017, וב-14 ביולי 2017 יצא במהדורה דיגיטלית וב-4 באוגוסט יצא במהדורה פיזית.
כחלק משיתוף פעולה עם צמד התקליטנים האמריקאים אלכס פל ואנדרו טגארט (הצ'יינסמוקרס), ב-22 בפברואר יצא מתוך המיני-אלבום סינגל, "Something Just Like This", הלוקח חלק גם בו וגם באלבום האולפן של הצמד מאפריל 2017, Memories...Do Not Open.
שיר נוסף מתוך המיני-אלבום, "Hypnotised", יצא ב-2 במרץ, ולאחריו "All I Can Think About Is You" ב-15 ביוני.
סינגל שני, "Miracles (Someone Special)" בשיתוף פעולה עם הראפר "ביג שון", יצא ב-14 ביולי.
Kanal 5 (בתרגום חופשי: ערוץ 5) הוא ערוץ טלוויזיה מסחרי שוודי.
הערוץ נוסד במרץ 1989, ובשנת 2008 נתון הצפייה הממוצע בערוץ היה 7.9%.
לאחר שנות ה-90 שאופיינו בקשיים לערוץ, שהיה בראשית דרכו, הושקה בערוץ אסטרטגיה חדשה, בתחילת שנות ה-2000, שמיצבה את הערוץ כערוץ בידור פופולרי המיועד לצפייה של הקהל הצעיר.
על כך מעיד הסלוגן של הערוץ, "טלוויזיה מבדרת יותר" ("Roligare TV"), והוא משדר רק תוכניות בידור כגון סדרות, סרטים, ריאליטי ותעודה.
בשנת 2006 הערוץ היה הפופולרי ביותר בקרב שוודים בגילאי 15–24.
ב-8 במרץ 1989 הודיע מאטס קרלגן במסיבת עיתונאים בסטוקהולם על הקמת ערוץ טלוויזיה מסחרי חדש בשוודיה.
הוא תוכנן להיות הערוץ המסחרי השני בשוודיה, אחרי TV3. הערוץ החל לשדר ב-27 במרץ, אותה שנה.
השנים הראשונות של הערוץ היו קשות.
הוא לא הצליח להתחרות בערוצים האחרים.
במהלך שנות ה-90 הוא אף מכר חלקים מתוכניות על מנת להרוויח כסף.
מלבד זאת, הערוץ החל לשדר תוכן שנרכש לשידור מידי ערוצים אחרים, דוגמת אופרת הסבון האמריקאית "גלמור", שהפכה להצלחה הראשונה של הערוץ.
בעקבות כך נרכש הערוץ בידי SBS שנקרא "dubbed TV5".
עקב לחץ של ערוץ הכבלים הצרפתי TV5, הוחלט להוסיף את המילה "נורדי" לשמו של הערוץ, לאחר מאבק משפטי.
מכירות זמן מהתוכניות המשיכו להיות אפיק הכנסה חשוב לערוץ.
עם זאת, ניתן היה לראות בשנת 1992 שיפור במצבו הכלכלי והעסקי של הערוץ, כשהחברה יוניליוור החליטה לרכוש את הערוץ.
כמו כן הערוץ חתם על הסכם תווכן עם חברת הסרטים פרמונט.
בשנה שלאחר מכן הערוץ החל לשדר חדשות וגם לשדר את התוכנית "מי לוקח את מי?" שנרכשה מ-SVT.
בנוסף נרכשה הסדרה "הנסיך מבל אייר", לה היו צופים צעירים רבים.
ב-22 במרץ שינה הערוץ את שמו ל-Femman, לאחר ההליכים המשפטיים מול TV5 הצרפתי.
ב-1995 החל הערוץ לשדר את הקומדיה האמריקאית "חברים".
כמו כן בערוץ החלו לגבש אסטרטגיה חדשה לשידורים, במסגרתה אף מונתה מנכ"לית לערוץ, לראשונה בשוודיה.
ב-1 בפברואר 1996 הערוץ שינה שוב את שמו ל-Kanal 5. במקביל, תוכניות שוודיות חדשות החלו לעלות לשידור.
במהלך השנים 1997 ו-1998 המשיכו בערוץ בקו הזה ורכשו גם את אופרת הסבון "חברים ואויבים", מידי TV3. ב-22 בינואר 1998 עבר מטה הערוץ ללונדון.
שנת 1999 הייתה שנה קשה לערוץ, כאשר נתוני הצפייה בו ירדו ותוכניות לא זכו לפופולריות.
למרות זאת, התוכנית "האח הגדול" הפכה להצלחה.
הערוץ השיג הצלחה רבה בשנים האחרונות באמצעות מיצובו כערוץ בידור לקהל הצעיר.
מקום זה בבימת הטלוויזיה השוודית התאפשר, בין היתר, ברכישת קומדיות פופולריות, סדרות מקוריות, ושידור סרטים.
ההצלחה העניקה לערוץ פרופיל ברור יותר, הן עבור הצופים והן עבור המפרסמים.
מטה הערוץ נמצא בלונדון, אם כי יש לו גם משרדים בסטוקהולם.
ערוץ 5 נחשב למקום העבודה הטוב ביותר בשוודיה על פי חברת הפנסיה Alecta ועל פי השבועון Vecans Affärer.
ב-17 ביוני 2010 הוענק לערוץ אישור להשיק ערוץ HD ברשת הקרקעית, שעלה לאוויר ב-1 בפברואר 2011.
Kanal 9 (בתרגום חופשי: ערוץ 9) הוא ערוץ טלוויזיה מסחרי שוודי הנמצא בבעלות Discovery Communications המשדר בשוודיה.
קהל היעד של הערוץ הוא שוודים בגילאי 25-59, שנחשבים לקהל מבוגר ביחס לקהל היעד של הערוץ התאום שלו, Kanal 5, שקהל היעד שלו הוא גילאי 15-24. הערוץ הושק ב-25 בפברואר 2007. הערוץ משדר סדרות דרמה, סרטים, אירועי ספורט ותוכניות דוקומנטריה.
Kanal 9 משדר לפי רישיון שידורים, שקובע כי "הערוץ יכלול תוכניות חדשות מהאיחוד האירופי וממדינות שונות באיחוד האירופי".
הערוץ שידר תוכניות צרפתיות וגרמניות כמו גם את תוכנית החדשות European Journal (יומן אירופה) על מנת לענות על הסעיף.
הבעלים של הערוץ, SBS, ציינו כי אם הערוץ לא ישדר חדשות בכלל, הוא עלול להפר את הרישיון.
הערוץ החל לשדר בשעה 16:45 עם שידור משחק הרויאל ליג בין קופנהגן להמרבי.
לאחר מכן שודר טקס האוסקר, כמו כן לוח השידורים בשבוע הראשון כלל את התוכנית European Journal, וגם תוכן נוסף לא-בריטי על מנת לעמוד בתנאי הרישיון, אם כי הוא שודר מחוץ לפריים-טיים.
קהל היעד של הערוץ הוא בין 25-59 שנים.
הערוץ זמין לשלושה משקי בית באמצעות השידור האנלוגי והשידור הדיגיטלי ב-Com Hem, כמו גם דרך Canal Digital, Telia Digital-tv ו-Boxer TV Access.
ב-4 בספטמבר 2014 החל הערוץ לשדר את התוכניות שלו ב-HD דרך Canal Digital.
בשבועות הראשונים הערוץ זכה לצפייה של יותר מ-100,000 צופים מספר פעמים הודות לשידורי משחקי הוקי קרח.
אחוז הרייטינג הגבוה ביותר נרשם במרץ 2007, כאשר צפו 215,000 איש בשני משחקי הוקי קרח.
ב-2 ביוני 2007 שידר הערוץ את מוקדמות היורו 2008 ואת המשחק בין דנמרק לשוודיה.
במחצית השנייה, נרשם מדרוג של 865,000 איש, הגבוה ביותר אי-פעם עבור ערוץ טלוויזיה שלא שייך ל-5 הערוצים הגדולים.
בשנת 2008 אחוז הצפייה הממוצע בערוץ היה 1.6%.
"Katri Helena" (בעברית: "קטרי הלנה") הוא שיר שהוקלט על ידי הזמרת הפינית אוולינה.
השיר יצא לאור ב-14 בנובמבר 2017, תחת חסותן של יוניברסל מיוזיק גרופ, ואם-אייזי מיוזיק רקורדס.
השיר נכלל באלבומה השני, SOS.
השיר זכה להצלחה רבה בעיקר בפינלנד שם הגיע במצעד הרשמי בשיאו למקום ה-3.
באמצע שנת 2017, הכריזה אוולינה כי יצאו שלושה שירים שלא יכללו באלבומה 24K.
השיר הראשון היה, "Tornado", השני "Kylmii Väreitä", והשלישי היה זה.
בסמוך להוצאתו כסינגל נוסף השיר אל הספוטיפיי.
את השיר כמו קודמיה כתבה אוולינה.
השיר יצא כשיר מחווה עבור הזמרת הפינית קטרי הלנה.
קטרי הלנה היא אחת מהזמרות המצליחות ביותר בכל הזמנים בפינלנד, כאשר היקף המכירות של אלבומיה, עומדים על למעלה ממיליון עותקים.
בנוסף לכך, היא הקליטה יותר מ-400 שירים, והאלבום הנמכר ביותר שלה הוא: "Anna Mulle Tähtitaivas", אשר מכר יותר מ-100,000 עותקים בפינלנד, מדינה בה חיים רק 5 מיליון תושבים.
בשיר חוזרת ואומרת אוולינה כמה פעמים כי קטרי הלנה היא "אגדה".
עם יציאתו, נכנס היישר אל המקום ה-4 במצעד הפיני.
Kanal 11 (נקרא גם TV11) הוא ערוץ טלוויזיה מסחרי שוודי הנמצא בבעלות האחים וורנר דיסקברי , שבבעלותה גם ערוצים Kanal 5 ו-Kanal 9. הערוץ משדר דרמות, סיטקומים, תוכניות בידור ומציאות.
מאז הושק תחת השם TV11 ב-19 בינואר 2011 והחליף את TV400. קהל היעד שלו היה אז שוודים בגילאי 15-39, אם כי היום קהל היעד שלו הוא נערות צעירות.
הערוץ החליף את MTV בשידורים האנלוגיים של Com-Hem.
ב-1 ביוני 2013 הועבר הערוץ מידי קבוצת TV4 לידי האחים וורנר דיסקברי לאחר רכישת הערוץ.
הערוץ שינה את שמו מ-TV11 ל-Kanal 11 ב-1 באוקטובר 2013 ושינה את קהל היעד שלו לנערות צעירות.
המירוץ לדראג של רו פול
Karsan J10 הוא מיניבוס מתוצרת יצרנית הרכב הטורקית Karsan אשר יוצרה בין השנים 2010–2015 בטורקיה.
מיניבוס - 14 נוסעים + נהג
מיניבוס - 17 נוסעים + נהג
מיניבוס - 20 נוסעים + נהג
Kamikaze (בעברית: "קמיקזה") הוא אלבום האולפן העשירי של הראפר האמריקאי אמינם.
האלבום יצא לאור ב-31 באוגוסט 2018, דרך חברות התקליטים אפטרמת' אנטרטיינמנט, אינטרסקופ רקורדס ושיידי רקורדס.
באלבום מתארחים ג'וינר לוקאס, רויס דה וג'סי רייז.
חלקם שיבחו את האלבום כשלב מעל אלבומו הקודם של הראפר וכחזרה מבורכת לצלילי החומר הקודם והאגרסיבי שלו, ואילו אחרים מתחו ביקורת על חוסר ההסתגלות שלו לצליל הנוכחי, וכתוצאה מכך, מצאו אותו מיושן.
כמו כן, האלבום עורר מחלוקת בגלל שירי הדיס מתוכו על אמנים שונים.
אלבום זה הוא האלבום התשיעי ברציפות של אמינם שהגיע למקום הראשון במצעד בילבורד 200, ובהמשך הפך לאלבום ההיפ-הופ הנמכר ביותר ב-2018. לאחר מכן, קיבל אישור מעמד "אלבום פלטינה" בארצות הברית ובמדינות אחרות.
עטיפת האלבום מושפעת מעטיפת האלבום Licensed to III של הביסטי בויז, אמינם סיפר במגוון ראיונות שונים שגדל על הלהקה והם היוו השפעה מוזיקלית עבורו.
אזורתוארמכירותאוסטרליה (ARIA)פלטינה70,000דנמרק (IFPI)פלטינה20,000צרפת (SNEP)זהב50,000איטליה (FIMI)זהב25,000ניו זילנד (RMNZ)פלטינה15,000נורווגיה (IFPI)זהב10,000בריטניה (BPI)פלטינה300,000ארצות הברית (RIAA)פלטינה1,000,000
Karate (בעברית: קראטה) הוא מיני-אלבום של הזמרת-יוצרת הבריטית אן-מארי.
האלבום יצא לאור ב-10 ביולי 2015, על ידי חברות התקליטים אטלנטיק ומייג'ור טום.
"Karate" - יצא לאור ב-13 במאי 2015, כסינגל הראשון והפותח מתוך האלבום.
הוא אלבום האולפן החמישי של זמרת הפופ הרוסית אלה פוגצ'ובה.
האלבום פורסם בברית המועצות בספטמבר 1982 כאלבום כפול, אך לאחר מכן הופץ גם בתקליטים בודדים.
עד 1983 נמכרו יותר מ-7 מיליון עותקים של האלבום בברית המועצות.
האלבום כולל הקלטות אולפן משנת 1980-1981; בדיסק השני של האלבום, בין 8 רצועות, מוצגות כמה הקלטות קונצרט משנת 1981 מתוך אחד ממופעי הסולו של פוגצ'בה "מונולוגים של הזמרת".
הייתה גם גרסת ייצוא של האלבום שנקראה «How disturbing is this way» להפצה בחו"ל.
Kala הוא אלבום האולפן השני של הראפרית הבריטית M.I.A..
האלבום יצא לאור ב-8 באוגוסט 2007 דרך חברת התקליטים אקס-אל רקורדינגס.
לאחר האלבום הקודם של הראפרית, Arular, שנקרא על שם אביה, אלבום זה נקרא על שם אימה.
Kaspersky Anti-Virus היא תוכנת אנטי-וירוס שפותחה על ידי חברת מעבדות קספרסקי.
התוכנה נועדה להגן על משתמשים מפני תוכנות זדוניות טרויאניות ומיועדת בעיקר למחשבים עם מערכת ההפעלה Microsoft Windows, אך ישנה גם מהדורה של התוכנה הזמינה למערכת ההפעלה לינוקס עבור לקוחות עסקיים, וכמו כן מהדורה עבור מערכת ההפעלה Mac OS יצאה לשווקים בסוף 2009.
בשנת 2006 התוכנה דורגה במקום שני בדירוג הזהב של "TopTenReviews".
כמו כן מאז 2003 התוכנה עברה בהצלחה רבה את כל בחינות העיתון Virus Bulletin והובילה בתוצאות של מעבדת המחקר AV-Comparatives הבודקת את יעילות הגילוי של מוצרי האנטי-וירוס של החברות השונות.
בשנת 2014 עשו גורמי ביון מרוסיה שימוש באנטי-וירוס כדי לבצע גנבת מידע רגיש מהסוכנות לביטחון לאומי של ארצות הברית.
"Kamera" הוא שיר שהוקלט על ידי הזמרת-יוצרת הטורקייה סימגה.
הוא יצא לאור ב-18 ביולי 2016, בהוצאת חברת התקליטים דואן מיוזיק קומפני כסינגל שלא מתוך אלבום.
השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה שלה, בדומה ל-"Miş Miş" ו-"Yankı".
השיר הגיע למקום השביעי במצעד שירי הפופ של טורקיה והפך ללהיט במדינה.
השיר נכתב על ידי אלפר נרמן, סזן אקסו, אונור ואמיטאב בטצ'ריה והופק על ידי סימגה ביחד עם אוזן בייראשה.
הצלחתו של השיר התבטאה בכך שהוא נכנס למצעדים רבים, תוך שהפך לאחד מהשירים המצליחים ביותר של סימגה וזאת לאור העובדה, שהגיע למקום השביעי במצעד שירי הפופ של טורקיה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות.
הווידאו קליפ הנלווה של "Kamera" הועלה לערוץ היוטיוב של netd müzik ב-22 ביולי 2016, כמה ימים לאחר יציאתו של השיר כסינגל.
תחילתו של הקליפ צולמה בשחור-לבן על מנת לגרום לו להיראות כמו סרט ישן.
בהמשך לכך, התמונה מתחלפת לתמונה בצבע במטרה להמשיך ולהמחיש את מילות השיר.
נכון לאוגוסט 2023 עומד מונה הצפיות של הקליפ על למעלה מ-30 מיליון צפיות.
אזורתאריך יציאהפורמטחברת תקליטיםמקורכלל העולם18 ביולי 2016הזרמת מוזיקה • הורדה דיגיטליתDMC
"Karma" הוא סינגל של הזמרת האלבנית אנג'לה פריסטרי.
הוא נכתב על ידי אולטי קוררי, והולחן על ידי קלדי בהיטי.
השיר יצג את אלבניה באירוויזיון 2021 שהתקיים ברוטרדם, הולנד, לאחר הזכייה בקדם האירוויזיון האלבני, פסטיבלי אי קנגס.
באוקטובר 2020, הוכרז כי אנג'לה פריסטרי תתחרה כאחת מ-26 התמודדים שנבחרו להתמודד במהדורה ה-59 של קדם האירוויזיון האלבני, פסטיבלי אי קנגס, שבו נקבע נציג אלבניה לאירוויזיון 2021. כחלק מחוקי התחרות, מילות הערכים המשתתפות היו צריכות להיות באלבנית.
פריסטרי לקחה חלק בשיר "Karma" שכתב הפזמונאי האלבני אולטי קוררי והולחן על ידי הזמר-יוצר האלבני קלדי בהיטי.
בתום פגישה בין פריסטרי לקוררי ובהיטי, הוחלט שהשיר יישוחזר מחדש כאשר שפת השיר תהיה עדיין באלבנית.
רשת השידור של אלבניה, RTSH , ארגן את המהדורה ה-59 של פסטיבלי אי קנגס כדי לקבוע את נציג אלבניה באירוויזיון 2021 שיתקיים ברוטרדם, הולנד.
לאחר קיום הגמר הגדול, נבחרה אנג'לה פריסטרי יחד עם השיר "Karma" לייצג את המדינה בתחרות.
ב-17 בנובמבר 2020, הוכרז כי אלבניה תופיע במחצית השנייה של חצי הגמר השני של התחרות.
ב-20 במאי 2021, פריסטרי ביצעה את השיר בחצי הגמר השני של התחרות, והגיעה למקום העשירי עם 112 נקודות.
ב-22 במאי, בגמר התחרות, הגיעה פריסטרי למקום ה-21 עם 57 נקודות.
Karry K50 הוא MPV קומפקטי, המיוצר על ידי היצרנית הסינית צ'רי תחת המותג Karry.
ה- K50 הוא MPV בעל שבעה מושבים שהחל להתגלגל מפס הייצור בקייפנג, הנאן, ב-2 בספטמבר 2014, והיה זמין באולמות התצוגה בתחילת 2015. K50 מופעל על ידי מנוע 1.5 ליטר ACTECO.
Karry K50 משמש גם כבסיס ל.
Karma (בעברית: קארמה) הוא שיר של הזמרת-יוצרת הוולשית מרינה מתוך אלבום האולפן הרביעי שלה, Love + Fear.
את השיר הפיק בן זוגה לשעבר של מרינה, ג'ק פטרסון, יחד עם מארק ראלף, וכתבו מרינה, בן ברגר, ריאן מקמהון, ריאן רבין ופטרסון.
השיר יצא לשירותי הסטרימינג בארצות הברית כסינגל החמישי והאחרון של האלבום ב-29 באוגוסט 2019, על ידי אטלנטיק רקורדס.
בעת כתיבת השיר, קיבלה מרינה השראה מתנועת Me Too וממקרי ההתעללות המינית של הארווי ויינשטיין, אם כי בתחילה לא הייתה מודעת לכך.
"Karma" הוא שיר פופ בעל קצב טרופי, המתאר באופן מילולי אישה שמתעמתת עם גבר, ומתעקשת שבסופו של דבר יקבל את הקארמה שלו.
השיר זכה לביקורות מעורבות ממבקרי המוזיקה.
חלקם הרגישו שהשיר מזכיר את הפרויקטים הקודמים של מרינה, בעוד שמבקרים אחרים מצאו אותו שולי ונשכח.
הגרסה האקוסטית של השיר נכללה במיני-אלבום השישי של מרינה, Love + Fear (Acoustic).
הווידאו קליפ לגרסה האקוסטית יצא לאור בספטמבר 2019. בקליפ, בבימויו של ניקו לאמר, מגלמת מרינה ליצנית חצר מרקדת בשחור-לבן.
הגרסה המקורית של השיר נכללה ברשימת הרצועות של סיבוב ההופעות הרביעי שלה, Love + Fear Tour.
מרינה אף ביצעה את השיר ב- בספטמבר 2019.
רשימת הרצועות נחשפה באותו יום, ו-"Karma" נכלל בה כרצועה ה-12 באלבום האלבום.
השיר מופיע בחלק ה-"Love" של האלבום, המוקדש לשירים עם מילים העוסקות במצבים שליליים כמו ניצול ואפליה מינית.
השיר הופק על ידי בן זוגה לשעבר של דיאמנדיס, החבר בלהקת קלין בנדיט, ג'ק פטרסון, ונכתב על ידי מרינה, בן ברגר, ריאן מקמהון, ג'ק פטרסון, ריאן רבין.
מרינה הקליטה את השיר בביתו הפרטי של ראלף שבלונדון, המכונה "קלאב ראלף".
ב-26 באפריל 2019 יצא "Karma" כרצועה ה-12 באלבום האולפן הרביעי של מרינה, Love + Fear.
לקראת יציאתו כסינגל, שלחה אטלנטיק רקורדס את השיר לשירותי הסטרימינג בארצות הברית ב-29 באוגוסט 2019. בגרסת הסינגל של השיר נעשה שימוש בעטיפת האלבום עצמו.
הגרסה האקוסטית של השיר הוקלטה על ידי מרינה ונכללה כרצועה השלישית במיני-אלבום השישי שלה, Love + Fear (Acoustic), שיצא ב-13 בספטמבר 2019. הגרסה הופקה על ידי המוזיקאי האנגלי בנג'מין פלטשר.
במהלך ראיון עם אפל מיוזיק, חשפה מרינה את סיפורי הרקע מאחורי כל אחת מ-16 הרצועות ב-Love + Fear.
במהלכו, הצהירה מרינה כי מילות השיר נכתבו בהשראת מקרי ההתעללות המינית של הארווי ויינשטיין ומהתגובה הוויראלית הנובעת מכך שהגיעה עם תנועת Me Too.
מרינה הסבירה כי הרעיון הראשוני לנושא השיר הגיע מדיון שניהלה בעבר עם המפיקים שלה בנוגע ל"אנשים שונים בתעשיית המוזיקה שסר חנם".
מספר מבקרים הזכירו במסגרת נושא זה את עמידתה של מרינה ב-2016 להגנת הזמרת האמריקאית קשה לאורך סדרת התביעות נגד מפיק התקליטים דוקטור לוק, שכן עבדה איתו בעבר על הסינגל "Primadonna" ושירים נוספים באלבום האולפן השני שלה, Electra Heart, משנת 2012. בראיון לאפל מיוזיק, הסבירה מרינה: